รักวุ่น วัยรุ่นแสบ
รายชื่อตอน > ฤดูกาลที่ 1

| ตอนที่ | เรื่องย่อ | วันที่ออกอากาศ |
| --- | --- | --- |
| 1 | ปุณณ์ จ้างชมรมดนตรีเพื่อให้จัดงานวันเกิดให้หรูที่สุดเพื่อแฟน (เอม) จี๊ดนักเรียนใหม่ตกใจในความหรู และเผลอทำตัวโก๊ะๆจนกลายเป็นตัวตลกของงาน วันต่อมาที่โรงเรียน ชมรมดนตรีถูกตัดงบจาก 35,000 บาทเหลือ 5,000 บาท ทำให้ไม่มีเงินจ่ายค่ากลอง เดือดร้อนถึง โน่ ประธานชมรม ต้องไปขอร้องปุณณ์ เลขาสภานักเรียนให้ช่วยเรื่องนี้ ปุณณ์รับปากตามคำขอของโน่ แต่มีข้อแม้ว่าต้องแลกกับการให้โน่มาเป็นแฟนตน | 6 กรกฎาคม 2557 |
| 2 | จี๊ดพยายามคิดหาวิธีปรับตัวให้เข้ากับโรงเรียนคนรวย จึงตัดสินใจสมัครเข้าชมรมเต้น จี๊ดบังเอิญเจอคมซึ่งเป็นเพื่อนของโน่ที่สยามและถูกคมขอเบอร์โดยคมเองโกหกบอกว่าตัวเองชื่อชาร์ป โน่คิดมากเรื่องข้อแลกเปลี่ยนของปุณณ์จึงไปหาปุณณ์ที่บ้านเพื่อถามความจริง ปุณณ์จึงอธิบายว่ากำลังจะถูกที่บ้านบังคับให้ดูตัวจึงอยากแกล้งทำตัวเป็นเกย์ เพื่อให้น้องสาวที่เป็นสาววายช่วยเกลี้ยกล่อมที่บ้านให้ | 13 กรกฎาคม 2557 |
| 3 | แป้งมาเจอโน่กับปุณณ์ โน่จึงตกกระไดพลอยโจนต้องแกล้งเป็นแฟนปุณณ์แบบงงๆ ตอนเช้าที่โรงเรียนคอนแวนต์ เพื่อนๆแซวจี๊ดเรื่องคม จี๊ดภูมิใจที่มีหนุ่มหล่อโรงเรียนรวยๆมาจีบ โดยไม่รู้ว่าจริงๆแล้วคมเป็นนักเรียนทุนโควตานักกีฬาว่ายน้ำที่เพิ่งย้ายมาจากต่างจังหวัดไม่ได้รวยอย่างที่ตัวเองคิด ยูริ เด็กคอนแวนต์ที่ชอบโน่มากโทรมาชวนกึ่งบังคับให้โน่ไปกินข้าวด้วย โน่จำใจไป แต่ดันไปเจอปุณณ์ในร้านเพราะยูริเป็นเพื่อนสนิทของเอมแฟนปุณณ์นั่นเอง หลังกินข้าวเสร็จโน่กลับบ้านพร้อมปุณณ์ ไปเอามอเตอร์ไซค์ที่จอดทิ้งไว้เมื่อคืน ทั้งคู่ช่วยกันล้างมอเตอร์ไซค์ และเริ่มสนิทกันในที่สุด | 20 กรกฎาคม 2557 |
| 4 | ตอนเช้าโน่ตื่นมาพบว่าผื่นขึ้นเนื่องจากที่เล่นล้างรถเมื่อวาน ปุณณ์เองก็ผื่นขึ้นเหมือนกันแต่อาการหนักกว่ามากทำให้โน่รู้สึกผิดต้องโดดเรียนไปช่วยดูแล ระหว่างนั้นปุณณ์เกิดเผลอกอดโน่โดยไม่ได้ตั้งใจตอนเย็นปุณณ์ถูกเอมบังคับให้ออกมาชอปปิ้งเป็นเพื่อน โน่แอบสะกดรอยตามทั้งคู่อย่างเป็นห่วงเพราะรู้ว่าปุณณ์ยังมีอาการป่วยอยู่ | 27 กรกฎาคม 2557 |
| 5 | โน่แอบตามปุณณ์กับเอมไปเรื่อยๆ ปุณณ์มีอาการไข้กลับ เกิดเป็นลมกลางสยาม โน่รีบพาปุณณ์กลับบ้านมาดูแลต่อที่บ้าน ตอนเช้าโน่ทำโจ๊กให้ปุณณ์กิน ทั้ง 2 ตกอยู่ในภวังค์จนทำให้เกือบจูบกัน ทางด้านจี๊ดทะเลาะกับพ่ออย่างหนักเรื่องใช้เงินเปลือง พ่อจึงขู่จะตัดค่าขนมจี๊ด แต่จี๊ดไม่สนใจ ฝั่งชมรมดนตรีก็คิดแผนการบางอย่างขึ้นมาได้ | 3 สิงหาคม 2557 |
| 6 | โน่กับปุณณ์ต่างรู้สึกว่าเกิดอะไรบางอย่างขึ้นในความสัมพันธ์ที่เรียกว่าเพื่อน ปุณณ์พยายามทิ้งระยะห่างกับโน่ และมันคือช่วงเวลาที่เด็กทั้งสองคนพยายามหาคำตอบให้ความรู้สึกของตัวเอง | 10 สิงหาคม 2557 |
| 7 | ยังคงอยู่ในช่วงเวลาที่โน่ไม่เข้าใจว่าทำไมปุณณ์เงียบไป โน่ได้แต่คิดแล้วก็สงสัยว่า ปุณณ์เมินตนทำไม สองคนเดินผ่านกัน ไม่ทัก ไม่พูดกัน จนกระทั่งเจอกันที่ห้องสมุดพร้อมแอมกับ ยูริ แล้วปุณณ์ก็คว้ามือโน่ไว้ทำให้โน่สับสนยิ่งกว่าเดิม ว่าทำไมอยู่ดีๆปุณณ์ก็ไม่ยอมคุยด้วย อยู่ดีๆปุณณ์ก็กลับมาคุยด้วย ในขณะที่จี๊ดก็เริ่มทำให้คมรักมากจนเลิกยากซะแล้ว | 17 สิงหาคม 2557 |
| 8 | โน่มาที่บ้านปุณณ์ โน่ถามปุณณ์ว่า สิ่งที่มึงต้องการคืออะไร? ปุณณ์จึงตอบกลับมาว่า"ผมอยากมีโน่' หลังจากนั้นทั้งคู่ก็ จูบกัน | 24 สิงหาคม 2557 |
| 9 | บางแสนทำให้บางอย่างเปลี่ยนไป บางแสนมีอะไร ทำไมความสัมพันธ์ ของทุกคนจึงต้องเปลี่ยนแปลง? | 31 สิงหาคม 2557 |
| 10 | มันคือเช้าวันที่กลับจากบางแสน มันคือวันใหม่ที่ไม่สามารถเปลี่ยนอดีตเก่าๆของปุณณ์ โน่ได้ เวลาที่ต้องยิ้มให้กัน คุยกันแบบเพื่อน เขาต้องทำกันยังไง? คมกับจี๊ด ท้ายที่สุดแล้วจะเหลือไว้แค่เพียงคนเคยรู้จักจริงๆเหรอ? เพราะบางเรื่องเมื่อเจอกับตัวเองเราก็จะรู้เลยว่า "ยังทำไม่ได้" | 7 กันยายน 2557 |
| 11 | หรือปุณณ์โน่ในที่สุดจะเป็นได้แค่เพื่อน หรือเอิ้นโน่ในที่สุดจะเป็นตัวจริง | 14 กันยายน 2557 |
| 12 | เราไม่ใช่เจ้าของกันและกันหรอกนะ เราเพียงหวังไว้ว่าอยากให้ความรักครั้งนี้­จะยังอยู่กับเราทุกคนตลอดไป | 21 กันยายน 2557 |